Toshkent vagonsozlari metropoliten parkini yangilamoqda

“Yo‘lovchi vagonlarini qurish va ta’mirlash bo‘yicha Toshkent zavodi” aksiyadorlik jamiyati “Toshkent metropoliteni” davlat unitar korxonasi buyurtmasiga ko‘ra, metro vagonlarini kapital ta’mirdan chiqarib, ularning  xizmat muddatini 15 yilga uzaytirmoqda. Bu haqda “12news.uz” xabar berdi.

Ichki va tashqi dizayni yaxshilangan, qulayligi va xavfsizlik tizimi oshirilgan ilk oltita vagon tayyorlab qo‘yildi.

Mahalliy mutaxassislar vagonlarning ichki interyeri va ularning texnologik xususiyatlarini butunlay o‘zgartirdi. Zavodda metro va tramvaylarning yangi vagonlarini tubdan modernizatsiya va rekonstruksiya qilish bo‘yicha loyiha boshlandi. Mutaxassislar metro vagonlari uchun maxsus aravacha ishlab chiqdi, u mahalliy korxonalarda ishlab chiqariladi.